2012 നവംബർ 20-നാണ് 43-ആമത് ചലച്ചിത്രമേള ഗോവയിൽ ആരംഭിച്ചത്. ഡിസംബർ 3-ന് മേള അവസാനിച്ചു. ഒൻപതാമത് തവണയാണ് ഗോവയിൽ തുടർച്ചയായി ചലച്ചിത്രോത്സവം നടത്തുന്നത്. ഇന്ത്യൻ ചലച്ചിത്രത്തിനു നൂറ് വയസ്സ് തികയുന്ന അവസരത്തിൽ ഏർപ്പെടുത്തിയ 'സെഞ്ച്വറി പുരസ്‌കാരം' ഇത്തവണ മേളയുടെ പ്രത്യേകതയായിരുന്നു. 60 രാജ്യങ്ങളിൽനിന്നുള്ള മുന്നൂറോളം ചിത്രങ്ങളാണ് അവതരിപ്പിച്ചത്.

ആങ് ലീയുടെ ലൈഫ് ഓഫ് പൈ ഉദ്ഘാടന ചിത്രമായും മീരാ നായരുടെ 'റെലക്ടന്റ് ഫണ്ടമെന്റലിസ്റ്റ്' സമാപന ചിത്രമായും പ്രദർശിപ്പിച്ചു. പോളിഷ് സംവിധായകനായ ക്രിസ്റ്റോഫ് സനുസിയെ ആയുഷ്‌കാല നേട്ടത്തിനുള്ള പുരസ്കാരം നൽകി ആദരിച്ചു. കിം കി ഡൂക്ക്, പോൾ കോക്‌സ് എന്നിവർക്ക് സർഗാത്മക മികവിനുള്ള പുരസ്‌കാരം നൽകി.

അന്താരാഷ്ട്ര ചലച്ചിത്രോത്സവം 2011
അന്താരാഷ്ട്ര ചലച്ചിത്രോത്സവം 2012
അന്താരാഷ്ട്ര ചലച്ചിത്രോത്സവം 2013
2011-ലെ ഇന്ത്യൻ പനോരമ